നിപ: രണ്ട് പേര് കൂടി നെഗറ്റീവ് കോഴിക്കോട്: നിപാ ബാധിച്ച് മരിച്ച കുട്ടിയുടെ സമ്ബര്ക്കപ്പട്ടികയിലുള്ള രണ്ട് പേരുടെ വൈറസ് പരിശോധനാ ഫലം കൂടി നെഗറ്റീവായെന്ന് ആരോഗ്യ വകുപ്പ് മന്ത്രി വീണാ ജോര്ജ് അറിയിച്ചു. കോഴിക്കോട് മെഡിക്കല് കോളേജില് പുതുതായി സജ്ജമാക്കിയ ലാബില് നടത്തിയ പരിശോധനയിലാണ് ഫലം ലഭ്യമായതെന്നും മന്ത്രി അറിയിച്ചു. ഇന്ന് രാവിലെ, മരിച്ച കുട്ടിയുടെ മാതാപിതാക്കള് ഉള്പ്പെടെ നിപ രോഗലക്ഷണമുള്ള എട്ടു പേരുടെ പരിശോധനാ ഫലം പുണെ വൈറോളജി ലാബില് നടത്തിയ പരിശോധനയില് നെഗറ്റീവായതായി ആരോഗ്യ മന്ത്രി അറിയിച്ചിരുന്നു. മെഡിക്കല് കോളജ് ആശുപത്രിയില് നിരീക്ഷണത്തിലുള്ള 48 പേരില് എട്ടു പേരുടെ ഫലമാണ് നെഗറ്റീവ് ആയത്.മരിച്ച കുട്ടിയുടെ മാതാവിന്െറ പനി കുറഞ്ഞിട്ടുണ്ട്. മറ്റ് മൂന്നു പേരുടെ പനി തീവ്രമല്ല. ഇവരുടെ ആരോഗ്യനിലയില് ആശങ്കപ്പെടേണ്ടതില്ലെന്നും മന്ത്രി അറിയിച്ചിട്ടുണ്ട്.നിരീക്ഷണത്തില് ഉള്ളവര്കോഴിക്കോട് 31വയനാട് 4എറണാകുളം 1മലപ്പുറം 8കണ്ണൂര് 3പാലക്കാട് 1സമ്ബര്ക്കപ്പട്ടികയിലുള്ള 251 പേരില് 54 ഹൈറിസ്ക് വിഭാഗത്തിലാണ്. ഇതില് 30 പേര് ആരോഗ്യ പ്രവര്ത്തകരാണ്. 38 പേര് ആശുപത്രി ഐസൊലേഷനിലാണ്. പതിനൊന്ന് പേര്ക്ക് രോഗലക്ഷണങ്ങളുണ്ട്. പ്രാഥമിക സമ്ബര്ക്കത്തില് ഉള്ളവരുമായി സമ്ബര്ക്കത്തിലായവരെയും കണ്ടെത്തുന്നുണ്ട്. ഹൗസ് സര്വെയും സോഴ്സ് സര്വെയും പുരോഗമിക്കുന്നു.